FTE บวกเกือบ 3% รับกำไรปี 60 โต 54.50% เล็งปันผล 0.126 บ. XD 17 เม.ย.61
FTE บวกเกือบ 3% รับกำไรปี 60 โต 54.50% จากปีก่อนมีกำไร 84.56 ลบ. เล็งปันผล 0.126 บ. XD 17 เม.ย.61 กำหนดจ่าย 3 พ.ค.61
21 ก.พ. 2561

ผู้สื่อข่าวรายงานว่า ราคาหุ้น บริษัท ไฟร์เทรดเอ็นจิเนียริ่ง จำกัด (มหาชน) หรือ FTE ล่าสุด ณ เวลา 15.22 น. อยู่ที่ 3.28 บาท บวก 0.08 บาท หรือ 2.50% สูงสุดที่ 3.34 บาท ต่ำสุดที่ 3.26 บาท ด้วยมูลค่าซื้อขาย 23.86 ล้านบาท

สำหรับปัจจัยที่ส่งผลให้ราคาหุ้นปรับตัวเพิ่มขึ้นในวันนี้ คาดว่ามาจากการที่ปี 60 มีผลกำไร 130.65 ล้านบาท เพิ่มขึ้น 54.50% จากปีก่อน
โดย FTE รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

สำหรับผลการดำเนินงานประจำปี 60 ที่มีกำไรเพิ่มขึ้น เนื่องจากปี 60 บริษัทมีรายได้จากการขายและบริการเท่ากับ 975.33 ล้านบาท เพิ่มขึ้นเท่ากับ 152.77 ล้านบาท หรือเพิ่มขึ้น 18.57% เมื่อเทียบกับงวดเดียวกันของปีก่อนหน้า ทั้งนี้ บริษัทมีรายได้จากการขายเพิ่มขึ้น เนื่องจากฐานลูกค้าที่เพิ่มขึ้น สำหรับรายได้จากงานโครงการและบริการก็เพิ่มขึ้นเช่นกัน เนื่องจากการรับรู้รายได้จากงานโครงการที่ต่อเนื่องจากปี 59 และการรับงานโครงการที่เพิ่มขึ้นในปี 60
อีกทั้งบริษัทมีกำไรขั้นต้นเท่ากัย 259.51 ล้านบาท คิดเป็นอัตรากำไรขั้นต้น 26.61% ทั้งนี้ ในขณะที่ช่วงเวลาเดียวกันของปีก่อนหน้า บริษัทมีกำไรขั้นต้นเท่ากับ 203.87 ล้านบาท คิดเป็นอัตรากำไรขั้นต้น 24.78%
รวมทั้งบริษัทมีรายได้อื่นเท่ากับ 11.41 ล้านบาท เพิ่มขึ้นเท่ากับ 4.44 ล้านบาท หรือเพิ่มขึ้น 63.70% เมื่อเทียบกับงวดเดียวกันของปีก่อนหน้า โดยการเพิ่มขึ้นของรายได้อื่นดังกล่าวเกิดจากกำไรจากอัตราแลกเปลี่ยนเงินตราต่างประเทศ และดอกเบี้ยรับ
พร้อมทั้งเตรียมปันผลจากงวดดำเนินงานวันที่ 1 ก.ค. 60 ถึงวันที่ 31 ธ.ค. 60 เป็นเงินสด 0.126 บาท ขึ้นเครื่องหมาย XD วันที่ 17 เม.ย.61 กำหนดจ่ายเงินปันผลวันที่ 3 พ.ค.61